**Ασκήσεις**

# Λογοτεχνικό Κείμενο (Prose)

Στοιχεία Header

Τίτλος: Ο Δον Κιχώτης

Εναλλακτικός τίτλος: El ingenioso hidalgo Don Quijote de la Mancha

Συγγραφέας: Cervantes Saavedra Miguel de

Επιμέλεια: Καρθαίος, Κώστας, Δημητρούκα, Αγαθή

Έτος έκδοσης: 2005

Εκδόσεις: Εκδόσεις Πατάκη

Διαθέτης κειμένου: Ινστιτούτο Τεχνολογίας Υπολογιστών και Εκδόσεων 'Διόφαντος' (ΙΤΥΕ)

Text

**Κεφ. 21ο**

Εκείνη τη στιγμή άρχισε να ψιχαλίζει, κι ο Σάντσος είπε να πα να μπούνε στη [*νεροτριβή*](http://ebooks.edu.gr/modules/ebook/show.php/DSGL-A111/251/1850%2C6037/). Όμως ο Δον Κιχώτης την είχε παρμένη σε τέτοια αντιπάθεια για το άσκημο παιχνίδι που του 'χε παίξει, που δεν θέλησε με κανέναν τρόπο να μπει εκεί μέσα· κι έτσι λοιπόν, έστρεψαν δεξιά και τράβηξαν έναν άλλο δρόμο, σαν και κείνον που είχαν παρμένο την περασμένη μέρα.

Λίγο παραπέρα, ο Δον Κιχώτης παρατήρησε απ' αγνάντια έναν καβαλάρη που είχε στο κεφάλι ένα πράμα που λαμποκοπούσε σαν να 'ταν από χρυσάφι· και μόλις τον είδε, γύρισε στο Σάντσο και του είπε:

- Μου φαίνεται, Σάντσο, πως δεν υπάρχει παροιμία που δεν είναι αληθινή· γιατί όλες τους είναι γνωμικά βγαλμένα από την πείρα, τη μητέρα που γέννησε όλες τις επιστήμες - και προπάντων εκείνη η παροιμία που λέει: «όπου μια πόρτα κλείσει, άλλη πόρτα θ' ανοίξει». Σου το λέω αυτό, γιατί αν χτες βράδυ η τύχη μάς έκλεισε την πόρτα για την περιπέτεια [*που γυρεύαμε*](http://ebooks.edu.gr/modules/ebook/show.php/DSGL-A111/251/1850%2C6037/), και μας έπαιξε κείνο το παιχνίδι με τους κόπανους της νεροτριβής, τώρα μας ανοίγει τετράπλατη μια άλλη πόρτα για μια καλύτερη και πιο σίγουρη περιπέτεια, που, αν δεν βρω τρόπο να την περάσω, το λάθος πια θα 'ναι δικό μου, και δε θα μπορώ να το ρίξω μήτε στο που δεν έχω δει ποτέ μου νεροτριβή, μήτε στης νύχτας τη σκοτεινιά. Αυτό σ' το λέω, γιατί, αν δε γελιέμαι, κάποιος έρχεται προς τα δω, που φορεί στο κεφάλι του το κράνος του [Μαμπρίνου](http://ebooks.edu.gr/modules/ebook/show.php/DSGL-A111/251/1850%2C6037/%22%20%5Co%20%22%CF%84%CE%BF%CF%85%20%CE%9C%CE%B1%CE%BC%CF%80%CF%81%CE%AF%CE%BD%CE%BF%CF%85%3A%7C%7C%20%CE%BC%CE%B1%CE%B3%CE%B9%CE%BA%CF%8C%20%CE%BA%CF%81%CE%AC%CE%BD%CE%BF%CF%82%20%CF%80%CE%BF%CF%85%20%CE%B1%CF%80%CE%AD%CE%BA%CF%84%CE%B7%CF%83%CE%B5%20%CE%BF%20%CE%A1%CE%B5%CE%BD%CE%AC%CE%BB%CE%B4%CE%BF%CF%82%20%CF%84%CE%BF%CF%85%20%CE%9C%CE%BF%CE%BD%CF%84%CE%B1%CE%BB%CE%B2%CE%AC%CE%BD%2C%20%CE%B1%CF%86%CE%BF%CF%8D%20%CF%83%CE%BA%CF%8C%CF%84%CF%89%CF%83%CE%B5%20%CF%84%CE%BF%20%CE%9C%CE%B1%CE%BC%CF%80%CF%81%CE%AF%CE%BD%CE%BF%2C%20%CE%B2%CE%B1%CF%83%CE%B9%CE%BB%CE%B9%CE%AC%20%CF%84%CE%B7%CF%82%20%CE%9C%CE%B1%CF%85%CF%81%CE%B9%CF%84%CE%B1%CE%BD%CE%AF%CE%B1%CF%82.%20%CE%91%CF%85%CF%84%CF%8C%CF%82%20%CF%80%CE%BF%CF%85%20%CF%84%CE%BF%20%CF%86%CE%BF%CF%81%CE%BF%CF%8D%CF%83%CE%B5%20%CE%AE%CF%84%CE%B1%CE%BD%20%CE%AC%CF%84%CF%81%CF%89%CF%84%CE%BF%CF%82.), που γι' αυτό έχω κάνει τον όρκο που ξέρεις.

- Που να πάρει ο διάολος, να πάρει, αποκρίθηκε ο Δον Κιχώτης· τι έχει να κάνει το κράνος με τους κόπανους;

***νεροτριβή:*** πρωτόγονη συσκευή κατεργασίας χοντρών υφασμάτων, που γίνεται με την τριβή του τρεχούμενου νερού.

***που γυρεύαμε:*** εννοεί το παραπάνω περιστατικό.

# Ποίημα (Verse)

Τίτλος: Θεία Κωμωδία

Υπότιτλος: Κόλαση: Καθαρτήρι: Παράδεισος

Δημιουργός: Δάντης Αλιγκέρι

Ημερομηνία έκδοσης: 2010

Εκδότης: Εκδόσεις Καζαντζάκη

Διαθέτης: Ινστιτούτο Τεχνολογίας Υπολογιστών και Εκδόσεων 'Διόφαντος'

Εισαγωγή

Στο 26ο άσμα της Κόλασης ο Δάντης διηγείται ότι, όταν έφτασαν, με οδηγό το Βιργίλιο, στον 8ο Κύκλο, συνάντησαν εκεί τις ψυχές του Διομήδη και του Οδυσσέα τυλιγμένες στις φλόγες. Ο Δάντης θέλησε να τους μιλήσει, αλλά τον συγκράτησε ο Βιργίλιος λέγοντάς του:

Άσε με εμένα να μιλήσω, ξέρω τι θέλεις,

και στο δικό σου λόγο μπορεί ν' αντισταθούν, μην το ξεχνάς

πως στη ζωή τους ήταν τούτοι Έλληνες...

Έτσι ο Βιργίλιος τους παρακαλεί να διηγηθούν ποιο τέλος είχε η ζωή τους……

[Το Τέλος του Οδυσσέα]

Μόλις χωρίστηκα από την Κίρκη, που απάνω

από ένα χρόνο με είχε καρφώσει εκεί πλησίον

στη Γαέτα, όπως αργότερα ο δικός σας

ο Αινείας την ονόμασε, τίποτε δεν αξιώθηκε,

ούτε του γιου μου η γλυκιά μνήμη, ούτε το σέβας

για γέροντα Πατέρα, ούτε το χρέος μου για αγάπη

που, αν το ξεπλήρωνα, στην Πηνελόπη

θα 'δινε τη χαρά, τίποτε δεν αξιώθηκε

τη φλόγα μέσα μου, που μ' έτρωγε, να σβήσει,

αυτήν που μ' έσπρωχνε τι θα πει κόσμος να γνωρίσω,

να λάβω πείρα από τα πάθη, ή απ' την ανδρεία των ανθρώπων.

**ΣΧΟΛΙΑ**

1. Ο Δάντης παραδέχεται εδώ μιαν άλλη παράδοση, που είχαν ακολουθήσει κι ο Πλίνιος κι ο Σολίνο, για το θάνατο του Οδυσσέα. Ο Οδυσσέας ξανάφυγε από την Ιθάκη, πέρασε το Γιβραλτάρ, ίδρυσε τη Λισσαβόνα και πνίγηκε στον Ωκεανό από ανεμοσίφουνα. ΝΙΚΟΣ ΚΑΖΑΝΤΖΑΚΗΣ
2. Πολλά σημαίνει, κι είναι τόλμημα εξίσου ριψοκίνδυνο με το τόλμημα του Οδυσσέα, το ότι ο Δάντης, κάτοχος και θαυμαστής των επών του Ομήρου, εν τούτοις αποφάσισε ν' αγνοήσει τον μύθο και να τον αλλοιώσει σε τρόπο που ο Οδυσσέας ποτέ του δεν ξαναγύρισε στην Ιθάκη, έπνιξε όλα τα συναισθήματα του, ξέχασε όλα τα χρέη του, Λαέρτη, Πηνελόπη, Τηλέμαχο, Πατρίδα, βασίλειο, φλεγόμενος μόνο από την ακόρεστη δίψα του της εμπειρίας, αυτής που οδήγησε τον άνθρωπο, από την δημιουργία του, από το μυθικό μήλο, προς τα μεγάλα τα φώτα. Από το σκοτεινό και δεισιδαίμονα τιμωρό, στο Θεό του Φωτός. Τ.Κ.

**Γαέτα:** λιμάνι της παλιάς κοντά στη Νεάπολη, όπου ο Αινείας έθαψε την παραμάνα του Γαέτα

# Δράμα (Drama)

Το φως που καίει

Κώστας Βάρναλης

Εκδόσεις Κέδρος

2007

**Μέρος πρώτο: Ο Μονόλογος του Μώμου**

ΤΑ ΠΡΟΣΩΠΑ ΤΟΥ ΜΟΝΟΛΟΓΟΥ:

Προμηθέας

Ιησούς

Μώμος

Η Μάνα Γης

Ένα Αηδόνι

ΗΣΟΥΣ

(γαλήνια)

Πατέρα…

Συχώρεσέ τους. Είναι αθώοι!

Δεν ξέρουνε τί κάνουνε και τί λένε.

ΠΡΟΜΗΘΕΑΣ

(θυμωμένα στο Μώμο)

Ποιοί, μωρέ, δεν ξέρουνε τί λένε και τί κάνουνε;

Εμείς;

ΜΩΜΟΣ

Οι Εβραίοι.

Αυτοί, που τον έχουνε σταυρώσει.

ΠΡΟΜΗΘΕΑΣ

Τί;

Ανθρώποι τονε σταυρώσανε;

Τί θεός είναι!

(στον Ιησού δυνατά και σηκώνοντας το κεφάλι του ψηλά, όσο μπορεί)

Εμένα με καρφώσανε θεοί. Πολλοί θεοί μαζί.

Πώς το δέχτηκες μοναχά και να σ’ αγγίξουν αυτά τα ζωντόβολα;

(προσταχτικά)

Κατέβα γρήγορα αποκεί!

Ντροπιάζεις το σόι μας!